Lauritzen startet å spille håndball i 1984 i Sarpsborg IL. I 1993 gikk han til Urædd og i 1995 videre til Viking Håndball der han ble seriemester og to ganger cupmester. I 2002 gikk han til tysk håndball, først til TUSEM Essen, i 2004 til TuS Nettelstedt-Lübbecke og i 2005 til SG Flensburg-Handewitt. Fra 2007 til 2009 spilte han for Bjerringbro-Silkeborg i Danmark. Etter etter sju års spill i utlandet vendte han hjem til Norge og Tistedalens Turn & Idrettsforening i 1. divisjon i 2009. Tistedalens håndballsatsing på seniornivå ble overført til den nye håndballklubben Halden Topphåndball i 2011.